Rainier III, tywysog Monaco

Tywysog Monaco o 9 Mai 1949 hyd ei farwolaeth oedd Rainier III (Rainier Louis Henri Maxence Bertrand de Grimaldi) (31 Mai 1923 – 6 Ebrill 2005). Yn ystod ei deyrnasiad, ymdrechodd Rainier i amrywiaethu economi Monaco oedd yn ddibynnol ar gamblo, gan hybu masnach a thwristiaeth yn y dywysogaeth, ac enillodd y llysenw "yr adeiladwr-dywysog". Parhaodd statws Monaco yn llygad y byd fel "lle chwarae'r cyfoethog" ac roedd papurau newydd yn aml yn argraffu clecs am y teulu brenhinol, ond llwyddodd Rainier ar y cyfan i ddatblygu economi ei wlad ac ennill hoffter ei thrigolion.

Roedd yn briod i'r actores Grace Kelly o 1956 hyd ei marwolaeth ym 1982, a chafodd tri phlentyn: y Dywysoges Caroline Louise Marguerite, y Tywysog Albert (Tywysog Monaco ers marwolaeth ei dad), a'r Dywysoges Stéphanie Marie Elisabeth.

Bu farw yn yr un wythnos â'r Pab Ioan Pawl II. Cyn ei farwolaeth, Rainier oedd y teyrn oedd ar ei orsedd am y cyfnod hiraf yn Ewrop a'r ail yn y byd i Bhumibol Adulyadej, brenin Gwlad Tai.

 Cyfeiriadau 

Categori:Genedigaethau 1923
Categori:Marwolaethau 2005
Categori:Tywysogion Monaco